— Вядома, гэта мелася на ўвазе. Але афіцыйна за тое, што без дазволу кіраўніцтва кансерваторыі выступіў на фестывалі ў складзе “Пане-браце”, за тое, што наш гурт атрымліваў грошы за выступы на танцавальных вечарынах Першага цаглянага завода. Памятаю, як мяне выклікаў рэктар Уладзімір Уладзіміравіч Алоўнікаў і зладзіў форменны допыт. Выключэнне стала шокам: я ж вельмі добра вучыўся, атрымліваў павышаную, імянную, стыпендыю. Але праз два тыдні, як кажуць, пад ціскам грамадскасці (выкладчыкаў, студэнтаў), быў адноўлены.